cyanic-selkie/wikianc huggingface dataset:
Երիտասարդության միջազգային օր
Հայաստանում
2000-ականների կեսերից տոնը սկսել են նշել նաև Հայաստանում։ Այդ օրը Հայաստանի և Արցախի տարբեր համայնքներում իրականացվում են տոնին նվիրված տարաբնույթ միջոցառումներ, այդ թվում՝ պաշտոնատար անձանց այցեր, հանդիպումներ, քննարկումներ երիտասարդական կազմակերպությունների ու խմբերի հետ ։
Մայրաքաղաքում ու մարզերում անցկացվում են երիտասարդական փառատոններ, ֆորումներ, սեմինարներ, շնորհանդեսներ, էքսպո-ցուցահանդեսներ, աշխատանքի տոնավաճառներ, մշակութային-ժամանցային միջոցառումներ և այլն։ Դրանց գերակշիռ մեծամասնությունը հանրային, բաց մասնակցային սկզբունքով, հաճախ ՏԻՄ կառույցների հետ համագործակցելով, նախապատրաստում ու իրականացնում են երիտասարդական հասարակական կազմակերպություններն ու նախաձեռնող խմբերը  ։
Ծանոթագրություններ
Կատեգորիա:Միջազգային օրեր Կատեգորիա:ՄԱԿ Կատեգորիա:ՄԱԿ-ի միջազգային օրեր Կատեգորիա:Օգոստոսի տոներ Կատեգորիա:Երիտասարդություն Կատեգորիա:Օգոստոսի 12
Ստարինկի (գյուղ, Մուրիգինսկոե գյուղական բնակավայր)
Ստարինկի (Старинки), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Էլիզաբեթ Ռիզեր
Էլիզաբեթ Ռիզեր (Elizabeth Reaser, ), հեռուստատեսության, թատրոնի և կինոյի ամերիկացի դերասանուհի։ Լայն ճանաչում ու համբավ է ձեռք բերել՝ Մթնշաղ ֆիլմում և դրա շարունակությունը հանդիսացող ևս չորս կինոնկարներում  մարմնավորելով Էսմա Կալլենի կերպարը։ Հիշարժան դերակատարումներով հանդես է եկել նաև Stay, The Family Stone, Sweet Land, Against the Current, Young Adult, Ouija: Origin of Evil ֆիլմերում, Saved, Grey's Anatomy, The Ex-List, The Good Wife, True Detective, The Handmaid's Tale, The Haunting of Hill House հեռուստասերիալներում։ Ֆիլմերում սկսել է նկարահանվել 1999 թվականից։ Արժանացել է Նյուպորտի կինոփառատոնի ժյուրիի մրցանակի «Գեղարվեստական կինոնկարի լավագույն դերասանուհի» անվանակարգում, առաջադրվել է «Էմմի», Independent Spirit, կինոդերասանների գիլդիայի և այլ մրցանակների։ 2004 թվականի հոկտեմբերին Interview ամսագիրը Էլիզաբեթ Ռիզերին ներառել է "14 To Be" emerging creative women ցանկում ։
Կենսագրություն
Ծնվել է Դետրոյտի Բլումֆիլդ Հիլզ արվարձանում, Կարեն Դևիդսոնի և Ջոն Ռիզերի ընտանիքում ։ Քույրերի եռյակում միջնեկն է ։ 1995 թվականին նրա մայրն ամուսնացել է միլիարդատեր գործարար Բիլլ Դևիդսոնի հետ ։
Էլիզաբեթը հաճախել է Բլումֆիլդ Հիլզի «Սուրբ սիրտ» ակադեմիան, Միչիգանի Էյվոնդեյլ բարձրագույն դպրոցը , մեկ տարի ուսանել է Օքլենդի համալսարանում , այնուհետև սովորել է Ջիլիարդի անվան բարձրագույն դպրոցի դրամատիկական արվեստի բաժանմունքում (1995–1999, Group 28) , որն ավարտել է 1999 թվականին՝ ստանալով գեղարվեստի բակալավրի աստիճան ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Թատրոնի դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Սերգոզերո
Սերգոզերո (Сергозеро), գյուղ Ռուսաստանի Դաշնության Վոլոգդայի մարզի Խարովսկի շրջանում։
Շրջանի վարչական կենտրոնից՝ Խարովսկից, գտնվում է 60 կմ հեռավորության վրա, իսկ մունիցիպալ կազմավորման կենտրոն Պոպովկայից՝ 6 կմ։ Ամենամոտ բնակավայրերն են՝ Մելենտևսկայա, Ուլասովսկայա, Բուգրա։
2002 թվականի համառուսաստանյան մարդահամարի համաձայն՝ բնակչությունը կազմում է ընդամենը 6 մարդ ։
Ժողովածու (2851)
Ժողովածու (2851), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2851 թվի տակ։ Ձեռագիրը գրվել է 1782 թվականին Բրաբիոն գրիչի կողմից Կ․ Պոլսում։ Գրված է թղթի վրա, որը ունի 34,1x22,2 չափս։ Ձեռագիրը կազմված է 153 թերթից։ Գրված է միասյուն, նոտրգրով։ Կազմը` կաշեպատ ստվարաթուղթ։ Հիշատակարաններ՝ գրչի՝ 124բ ։
Ծանոթագրություններ
Կատեգորիա:Մատենադարանի ձեռագրեր
Մերենան (Արղանա-Մադենի գավառ)
Մերենան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սկանո Մոնտիֆերո
Սկանո Մոնտիֆերո (Scano di Montiferro)՝ կոմունա Իտալիայում` Սարդինիա մարզի Օրիստանո գավառում։
Բնակչությունը կազմում է 1725 մարդ (2008 թվական), բնակչության խտությունը 28,52 մարդ/կմ²։ Տարածքը` 60,48 կմ²։ Փոստային ինդեքս — 9078։ Հեռախոսային կոդ — 0785։
Ամեն տարի հունիսի 29-ին այս կոմունայում նշվում է Սուրբ Պետրոս Առաքյալի տոնը։
Տույուշևո
Տույուշևո (Туюшево, Түйыш), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 126 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարաիդելսկի շրջանի բնակավայրեր
Մշո Սուրբ Առաքելոց վանք
Մշո Սուրբ Առաքելոց վանք, Սբ․ Ղազարի վանք, Տիրինկատարի վանք, Սբ․ Թադևոս, Թարգմանչաց վանք, միջնադարյան հայկական վանքային համալիր պատմական Մեծ Հայքի Տուրուբերան նահանգի Տարոն գավառում (ներկայիս Թուրքիայի Մուշի գավառի տարածքում, Մուշ քաղաքից 5 կմ դեպի հարավ-արևելք)։
Պատմություն
Ըստ ավանդության հիմնել է Գրիգոր Լուսավորիչը, առաքյալների՝ Հռոմից բերված մասունքների վրա։ Հայտնի է դարձել XI դարից, բարգավաճել՝ XII դարում։ Ըստ վանքի խաչքարերից մեկի արձանագրության, այն նորոգվել է 1125 թվականին։
XIV դարի վերջին խիստ ավերվել է Լենկթեմուրի արշավանքների ժամանակ։ XV– XVI դարերում դարձել է գրչության նշանավոր և գործուն կենտրոն։
1614 թվականիին վանքը վերստին նորոգվել է, իսկ 1663 թվականին վերակառուցվել է գլխավոր եկեղեցու գմբեթը։ Համալիրի շենքերն ավերվել են 1895 թ.-ին և Մեծ Եղեռնի ժամանակ։
Վանքը Մեծ Եղեռնի արդյունքում լքվել է և աստիճանաբար ոչնչացվել։ Ներկայումս պահպանվել են միայն ավերակները։ Փայտի նրբաճաշակ փորագրման գլուխգործոց է Մշո Առաքելոց եկեղեցու դուռը, որը 1921-ին Թիֆլիսից Երևան է փոխադրել հնագետ Աշխարհբեկ Քալանթարը։
Առաքելոց վանքի կռիվ
Հայ ֆիդայական նշանավոր կռիվներից մեկը կապված է Մշո Առաքելոց վանքի հետ։ 1901 թ.-ի նոյեմբերի սկզբին զորավար Անդրանիկը և Գևորգ Չաուշը 25-27 հայդուկային խմբով պաշարվում են վանքում, նպատակ ունենալով գրավել օտարեկրացիների ուշադրությունը։ Մի քանի օր պայքարից հետո հայդուկներին հաջողվում է գիշերը սպիտակ սավանների մեջ պատսպարվելով ճեղքել թշնամու շրջափակումը և դուրս գալ վանքից։
Ճարտարապետություն
Գլխավոր՝ Ս․ Առաքելոց եկեղեցին (XI դ․), ամբողջովին աղյուսաշեն է, ունի ներքուստ խաչաձև՝ չորս անկյուններում երկհարկ, թաղակապ ավանդատըներով, արտաքուստ ուղղանկյուն հորինվածք։ Գմբեթն ունեցել է դրսից ութանիստ, ներսից բրգաձև թմբուկ։ Միակ՝ արևմտյան դուռը բացվում է դեպի կից, քարաշեն, չորս մույթերով, ուղղանկյուն հատակագծով գավիթը (1555), որն ըստ արձանագրության կառուցել է վանահայր Կարապետ Բաղիշեցին։
Գավթի արևմտյան մուտքի առջև Հովհաննես վարդապետը 1791 թվականին կառուցել է եռահարկ զանգակատուն՝ ութ սյուն ռոտոնդայով։ Մշո Առաքելոց եկեղեցուն հարավից կից է 1663 թ.-ին կառուցված (XIV դարի ավերված շենքի հիմքերի վրա) Ս․ Ստեփանոս միանավ, թաղածածկ, քարաշեն եկեղեցին, իսկ հյուսիսից կից Ս․ Գևորգ եկեղեցու միայն հետքերն են նշմարվում։
Համալիրի արևելյան կողմում կա XI դարի արձանագրություններով, նրբահյուս զարդաքանդակներով 9 խաչքար։ Վանքը շրջապատված է եղել պարսպով (1791)։ Հիմնական հուշարձանախմբից մոտ 300 մ արևելք կանգուն է համեմատաբար լավ պահպանված Ս․ Թադևոս (XI–XII դարեր) գմբեթավոր ոչ մեծ եկեղեցին։ Գմբեթատակ քառակուսուց անցումը դեպի ութանիստ թմբուկով գմբեթն իրականացված է տրոմպներով։ Եզակի է կառուցողական տեխնիկան՝ եկեղեցու պատերի արտաքին երեսները շարված են սրբատաշ տուֆի քարերից, իսկ ներսը՝ աղյուսից։
Միջնադարյան Հայաստանի կիրառական արվեստի լավագույն նմուշներից է Մշո Առաքելոց վանքի փայտե դուռը (1134, քանդակազարդող վարպետ՝ Ղուկաս)։ Նրա փեղկերը ծածկված են երկրաչափական, շրջանակի կողերը՝ կենդանակերպ զարդանախշերով, իսկ բարավորը՝ հեծյալների բարձրարվեստ հարթաքանդակներով։
Նշանավոր անձանց գերեզմաններ
Մշո Առաքելով վանքի տարածքում են թաղված եղել.
Ծանոթագրություններ
Կատեգորիա:Հայկական առաքելական գոյություն չունեցող վանքեր և եկեղեցիներ (Թուրքիա)‎ ա Կատեգորիա:Թուրքիայի հայկական կառույցներ Կատեգորիա:Թուրքիայի հայկական եկեղեցիներ Կատեգորիա:Թուրքիայի ավերված շենքեր և կառույցներ Կատեգորիա:Թուրքիայի հայ առաքելական եկեղեցիներ Կատեգորիա:Թուրքիայի ավերված եկեղեցիներ Կատեգորիա:Մուսուլմանների կողմից ավերված եկեղեցիներ Կատեգորիա:Ավերված եկեղեցիներ
Ստարինկի (գյուղ, Պոչինկովսկի շրջան)
Ստարինկի (Старинки), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 178 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Լիդիևկա (գյուղ, Դոմանյովկայի շրջան)
Լիդիևկա (Лідіївка), գյուղ Ուկրաինայի Նիկոլաևի մարզի Դոմանյովկայի շրջանում։ Հիմնադրվել է 1905 թվականին։
2001 թվականի տվյալներով Լիդիևկա գյուղում բնակվում էր 415 մարդ։ Բնակավայրը զբաղեցնում է 1125 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Դոմանյովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1905 թվականին հիմնադրված բնակավայրեր
Ակունքի պատմության և մշակույթի անշարժ հուշարձանների ցանկ (Գեղարքունիքի մարզ)
Այս հոդվածը ներկայացնում է Գեղարքունիքի մարզի Ակունք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 137 հուշարձան (16 միավոր)։
Ծանոթագրություններ
Կատեգորիա:Գեղարքունիքի մարզի հուշարձանների ցանկեր
(6736) Մարչարե
(6736) Մարչարե (Marchare), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 1-ին Տակեշի Ուրատայի կողմից Օոհիրայում ։
Միջին հեռավորությունը Արեգակից կազմում է 2,402978 ա. մ., առավելագույնը մոտենում է 2,0069 ա. մ. հեռավորության վրա և հեռանում 2,7991 ա. մ. ։ Արեգակի շուրջ մեկ ամբողջական պտույտ է կատարում 1360,58 երկրային օրվա ընթացքում, իր ուղեծրով շարժվելով միջինում 0,264594 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,1° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Духless 2
Սցենար
Իր ժամանակ Բալի փախած, Մաքսիմը (ֆիլմի գլխավոր հերոս) վայելում է իր անհոգ կյանքը դրախտյին կղզու վրա և չի պատրաստվում Մոսկվա վերադառնալ։ Սակայն նրա կյանքը կտրուկ փոխվում է, երբ իր անհոգ երեկույթի ժամանակ հայտնվում են ոստիկանները, հանդիպելով մեր հերոսին էլեկտրաշոկով և խուզարկությունով։ Որպեսզի բանտ չնստի, նա ստիպված էր ծախել իր շքեղ ամառանոցը և նստել ինքնաթիռ։ Այն պահին երբ Մաքսիմը կորցնում է ամեն ինչ, նա վերադառնում է Մոսկվա։ Բայց հայրենիքում նույնպես ոչ ոք ուրախ չէր նրա վերադարձին։ Ներքին գործերի նախարարությունը բարձրացնում է Մաքսի հին գործերը, նրան առաջարկելով գործարք։ Եթե գլխավոր հերոսը կատարի գործարքի բոլոր պայմանները, ուրեմն նրան խոստանում են ազատություն և անձնագիր …Ի՞նչ է ընտրում Մաքսը. ազատություն և պատիվ։ Գնալ օվկիանոսի մոտ թե՞ մնալ և պայքարել արդարության համար։
Ծանոթագրություններ
Կատեգորիա:Ռուսական ֆիլմեր Կատեգորիա:Ռուսերեն ֆիլմեր Կատեգորիա:2010-ականների դրամա ֆիլմեր Կատեգորիա:2015 ֆիլմեր Կատեգորիա:2015 դրամա ֆիլմեր
Փոքր Կեսլոմա
Փոքր Կեսլոմա  (Малая Кеслома), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեզեն գետի աջ ափին՝ 157 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սան Լուիս (Արգենտինա)
Պատմություն
Սան-Լուիսը հիմնադրվել է է 1594 թվականին։ Սակայն, շնորհիվ պարբերաբար հարձակումների, բնիկ իսպանացիների ստիպված էին լքել քաղաքը։
1596 թվականին երբ Սան-Լուիսը հիմնադրվել է եղել է՝ San Luis de Loyola Nueva Medina de Río Seco (Սան-Լուիս Դե Լոյոլա Նուեվա Մեդինա Դե Ռիո Սեկո )։
1875 թվականին քաղաքը նվաճեց երկաթուղային հղումներ։
19-րդ դարի վերջում քաղաքի բնակչությունը հասավ 7000-ի։ 2001 թվականին քաղաքի բնակչությունը հասավ 153.322։
Աշխարհագրական դիրք
Քաղաքը գտնվում է ծովի մակարդակից 762 մետր բարձրության վրա։ Կոորդինատները քաղաքի՝ 33° 19' հարավ լայնությունը և 66° 21' արևմուտք՝ երկարությունը։
Սան-Լուիզը շրջապատված է լեռներով, ինչպես յուրահատուկ առողջարանային միկրոկլի։ Այդ տարածքները, որոնք բնութագրվում են չոր, կլիմայի և թթվածնային հարուստ օդ։
Կլիմա
Սան Լուիսում կիսամյակային չորային կլիմա է։ Ամառը շոգ է և երբեմն խոնավ եղանակ, հետո մի քանի օրեր շոգին զուգահեռ լինում են փոթրիներ։ Ձմեռային ցուրտ օրերին լինում են նաև ցուրտ գիշերներ։ Ձմռանը միջին ջերմաստիճանը չի գերազանցում 2 3 °C։ Ձյունը սովորաբար ընկնում 1 ամեն տարի, կամ յուրաքանչյուր երկու տարին մեկ։ Վերջին 10 տարիների ընթացքում, ձյան դիտվել է 2000 թ, 2001 թ, 2005 թ, 2007 թ., 2008 թ., 2009 թ. 2010 թ. ընթացքում, ձյուն ընկել է քաղաքի կենտրոնում հուլիսի 15-օգոստոսի 3-ին, 2 և 3 սեպտեմբերի։ Ծայրահեղ ջերմաստիճանը -10,5 °C եւ 41,7 °C, համապատասխանաբար։
Կատեգորիա:Արգենտինայի քաղաքներ Կատեգորիա:1594 թվականին հիմնադրված բնակավայրեր
Յան Զոմեր
Յան Զոմեր (Yann Sommer, ), շվեյցարացի ֆուտբոլիստ, Մյունխենի «Բավարիա» ակումբի և Շվեյցարիայի ֆուտբոլի հավաքականի դարպասապահ։
Շվեյցարիայում
Յան Զոմերը իր կարիերան սկսել է տեղական «Հերլիբերգ» ֆուտբոլային դպրոցում, հետո տեղափոխվել է Բազելի երկրորդ թիմ՝ «Կոնկորդիա»։ 2003 թվականին պատանուն հրավիրել են «Բազել»՝ դիտումների, իսկ հետո նա դարձել է ակումբի սանը։ 2005 թվականին ակումբի հետ կնքեց իր առաջին մասնագիտական պայմանագիրը, բայց առաջին երկու տարին անցկացրեց երիտասարդական թիմում։
2007 թվականին նա իր պայմանագիրը երկրաձգեց մինչև 2011 թվականի ամռանը, և միանգամից մեկտարյա վարձակալության հանձնվեց «Վադուց» ակումբին, որտեղ դարձավ հիմնական դարպասապահ և ձեռք բերեց առաջին խաղային փորձը։ Նույն մրցաշրջանում «Վադուցը» վերադարձավ Շվեյցարիայի Սուպերլիգա և վարձակալության ժամկետը երկարաձգվեց։ 2008 թվականի հուլիսի 20-ին Յանը «Լյուցերնի» դեմ խաղում դեբյուտն անցկացրեց Շվեյցարիայի առաջնությունում՝ անցկացնելով ամբողջ խաղը և 27-րդ րոպեին ընդունելով ։
Սոդի (Սարդինիա)
Սոդի (Soddi), կոմունա Իտալիայում` Սարդինիա մարզի Օրիստանո գավառում։
Յան Զոմեր
Շվեյցարիայում
2009 թվականին վերադարձավ «Բազել», քանի որ թիմի հիմնական դարպասապահ Ֆրանկո Կոստանցոն ստացել էր վնասվածք։ 2009-2010 մրցաշրջանի ավարտին ակումբում խաղալով 5 խաղ, վարձակալության հանձնվեց «Գրասսպոհեր» ակումբում, որտեղ Յանը նորից հիմնական դարպասապահ էր։ Վերադառնալով վարձակալությունից, նա երկար ժամանակ նստեց պահեստայինների նստարանին, բայց երբ 2011 թվականին Կոստանցոն լքեց ակումբը, «Բաբբի» այդ ժամանակվա մարզիչ Տորստեն Ֆինկը դարպասները վստահեց Զոմերին։ Դրանից հետո նա միշտ հայտնվեց «Բազելի» դարպասի մոտ, իսկ որոշ ժամանակ անց նրան հրավիրեցին հավաքական։ 2011-2012 մրցաշրջանում նա առաջին անգամ խաղաց Չեմպիոնների Լիգայում։
«Բորուսիա»
2014 թվականի մարտի 10-ին Մյոնխենգլանդբախի «Բորուսիայի» պաշտոնական կայքում պաշտոնապես հայտարարվեց, որ Տեր Շտեգենը հեռանում է ակումբից, իսկ նրա փոխարեն գալիս է Յան Զոմերը ։
Պայմանագիրը կնքվեց 5 տարով։ Որոշ տվյալներով, տրանսֆերի արժեքը կազմեց 6 միլիոն եվրո ։ Այլ աղբյուրներով՝ 8-9 միլիոն եվրո ։
Ամառային հավաքներից հետո պարզ դարձավ, որ Զոմերը անկասկած լինելու է առաջին համարը։ Օգոստոսի 24-ին, Բունդեսլիգա 2014-2015-ի առաջին տուրում, «Շտուտգարտի» դեմ դեբյուտային խաղում նա խաղադաշտում անցկացրեց բոլոր 90 րոպեները, իսկ 51-րդ րոպեին ռումինացի կիսապաշտպան Ալեկսանդրու Մաքսիմը Զոմերի դարպասին ուղարկեց առաջին գոլը ։
Այդ մրցաշրջանում Զոմերը անցկացրեց բոլոր 34 խաղերը, առանց փոխարինման։ Դա նպաստեց թիմի լավ խաղին։ Նվաճելով բրոնզե մեդալներ, ակումբը առաջին անգամ վերջին 14 տարվա մեջ զբաղեցրեց մրցանակային տեղ, ինչը անգամ չէր հաջողվել Մարկո Ռոյսի և Տեր Շտեգենի գլախվորած անձնակզմին։
2015 թվականի սեպտեմբերի 15-ին Յանը «Բորուսիայի» կազմում առաջին անգամ խաղաց Չեմպիոնների Լիգայում։ «Սևիլյայի» դեմ խաղը ավարտվեց Յանի ակումբի ջախջախիչ պարտությամբ՝ նորից 0:3.
Խաղաոճ
Յանը դարպասում լավ է արձագանքում, համարձակ է խաղում տուգանային հրապարակում, չնայած, որ դարպասապահի համար այդքան մեծ հասակ չունի ։
Անձնական կյանք
Ապրում է Մյոնխենգլադբախի վարձով տանը։ Նախընտրում է ժամանակը անցկացնել տանը, ռեստորանում լինում է շաբաթեկան մեկ անգամ, վախենալով մարդկանց ամբոխներից, ովքեր նայում են իրեն և ինքնագրություն են պահանջում։ Սիրում է պատրաստել ։
Ձեռքբերումներ
«Բազել»
Արտաքին հղումներ
Կատեգորիա:Շվեյցարացի ֆուտբոլիստներ Կատեգորիա:Շվեյցարիայի հավաքականի ֆուտբոլիստներ Կատեգորիա:Բազելի ֆուտբոլիստներ Կատեգորիա:Բորուսիա Մյոնխենգլադբախի ֆուտբոլիստներ Կատեգորիա:Ֆուտբոլի դարպասապահներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Կեղծ կապիտալ
Կեղծ կապիտալ (fiktives Kapital), «Քաղաքական տնտեսության քննադատություն» աշխատության մեջ Կառլ Մարքսի կողմից առաջ քաշված հասկացություն, որը նկարագրվում է որպես կապիտալ, որը գոյություն ունի արժեթղթերի (բաժնետոմս) ձևով և չունենալով իրական արժեք, եկամուտ՝ դիվիդենդ (բաժնետոմսից) կամ տոկոս (պարտատոմսից) ստանալու իրավունք է տալիս։ Ըստ Մարքսի, ի տարբերություն իրական կապիտալի, կեղծ կապիտալը իրական հարստություն չի համարվում և կապիտալիստական վերարտադրության գործընթացում որևէ ֆունկցիա չի կատարում։
Կատեգորիա:Բիզնես Կատեգորիա:Մարքսիզմ Կատեգորիա:Տնտեսագիտություն
Զեյլար (Արղանա-Մադենի գավառ)
Զեյլար, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ագտաղ (լեռ)
Ագտաղ, լեռ Լեռնային Կիլիկիայում ։
Ծանոթագրություններ
Կատեգորիա:Թուրքիայի լեռներ
Հայկական անմոռուկ
Հայկական անմոռուկ, Հայոց ցեղասպանության 100-րդ տարելիցի խորհրդանիշ։ Խորհրդանիշը մշակվել է 2015 թվականին և տարածվել է Հայաստանում, հայկական սփյուռքում և համակիրների շրջանում։
Ստեղծում և սիմվոլիզմ
Հոբելյանական տարեդարձի նախօրեին Հայաստանի պետական հանձնաժողովի կողմից կազմված աշխատանքային խմբերը միջոցառումների համակարգման վերաբերյալ երկու փուլով անցկացրեցին մրցակցություն և դրա արդյունքների հիման վրա ընտրեցին 2015 թվականի խորհրդանիշը։ Հայոց ցեղասպանության 100-րդ տարելիցին նվիրված միջոցառումների համակարգող Վիգեն Սարգսյանի խոսքով, մի քանի տասնյակ ստեղծագործություններից հանձնախումբը որոշել և պետական հանձնաժողովն էլ հաստատել է «Շարմ» ընկերության նախապատրաստած խորհրդանիշը՝ Անմոռուկ ծաղկի տեսքով։ «Այս ծաղիկը բոլոր լեզուներով ունի խորհրդանշական իմաստ. հիշել, չմոռանալ և հիշեցնել»։
Խորհրդանիշը ներկայացնում է հավերժ հիշողություն, ինչպես նաև նախատեսվում է խորհրդանշորեն հիշեցնել հայ ժողովրդի անցյալը, ներկան և ապագան ։ «Ընտրված գույները խորհրդանշում են անցյալը, Ցեղասպանության ողբերգությունը, ներկան և ապագան»։ Ծաղկի բաղադրիչ տարրերն ունեն հետևյալ իմաստը.
Թեև խորհրդանիշի վրա պատկերված ծաղիկը, հայերեն թարգմանության մեջ կոչվում է «անմոռուկ», այն տարբերվում է սովորական անմոռուկից, օգտագործվում է մանուշակագույն, ոչ թե սովորական կապույտ։ Հայաստանի հուշահամալիրի ծաղկե թմբերում՝ «Ծիծեռնակաբերդ»-ում, ինչպես նաև Երևանում 2015 թվականի գարնանը տնկվել են ոչ թե անմոռուկներ, այլ մեծ մանուշակագույն մանուշակներ` միագույն տերևներով։
Խորհրդանիշը կարող է օգտագործվել առանձին կամ ուղեկցվելով «Հիշում եմ և պահանջում» կարգախոսով։ «Հատուկ ընդգծված անհատականացված կարգախոս է, որպեսզի այն արտասանելիս հիշենք մեր ընտանիքների պատմությունը, մեր վերապրած ողբերգության պատմությունը և այն պահանջը, որ տեսնում ենք այս համատեսքում, ներկայացնենք ամբողջ աշխարհին»,- ասաց Հայաստանի նախագահի աշխատակազմի ղեկավար, Հայոց Ցեղասպանության 100-րդ տարելիցին նվիրված միջոցառումների աշխատանքները համակարգող Վիգեն Սարգսյանը ։
Տարածում
2015 թվականի գարնանը խորհրդանշանը ակտիվորեն օգտագործվեց հիշատակի միջոցառումների ժամանակ.
Զանգվածային ակցիան և նրա պոպուլիզմը դատապարտում էին հայ մտավորականության որոշ ներկայացուցիչների, ովքեր դատապարտել են նրա պաշտոնական բնույթը ։
Հայոց ցեղասպանության 100-րդ տարելիցին նվիրված միջոցառումների կազմակերպման նպատակով ստեղծված կայքը նշում է, որ «Անմոռուկ» խորհրդանիշը պաշտպանված է հեղինակային իրավունքով։ Պետությունը բացառիկ իրավունք ունի այն օգտագործել։ Այն կազմակերպությունները կամ մասնավոր ձեռնարկատերերը, ովքեր ցանկանում են օգտագործել «Անմոռուկ»-ը հուշանվերների արտադրության համար, պետք է դիմեն թույլտվության համար, այնուամենայնիվ շատ անկախ գործարարներ այն օգտագործում են նախագծելու իրենց արտադրանքը ։ 2015 թվականի ապրիլի 24-ին աշխարհի տարբեր երկրներում տեղի ունեցող երթերի, միտինգների մասնակիցներին և սովորական անցորդներին բաժանվել են հատատված լոգոտիպով ու կարգախոսով հատուկ պատրաստված և հեշտորեն հագուստին ամրացվող հուշաժապավեններ։
Արտաքին հղումներ
Կատեգորիա:Խորհրդանիշներ Կատեգորիա:Հայոց ցեղասպանություն Կատեգորիա:Հիշատակում
Տունգատարովո
Տունգատարովո (Тунгатарово, Туңғатар), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 602 մարդ։
Կազարինսկոե
Կազարինսկոե (Казаринське), գյուղ Ուկրաինայի Նիկոլաևի մարզի Դոմանյովկայի շրջանում։
Արտաքին հղումներ
Կատեգորիա:Ուկրաինայի Նիկոլաևի մարզի Դոմանյովկայի շրջանի բնակավայրեր Կատեգորիա:Ուկրաինայի գյուղեր
Աղբերքի պատմության և մշակույթի անշարժ հուշարձանների ցանկ (Գեղարքունիքի մարզ)
Այս հոդվածը ներկայացնում է Գեղարքունիքի մարզի Աղբերք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 1 հուշարձան (1 միավոր)։
Ծանոթագրություններ
Կատեգորիա:Գեղարքունիքի մարզի հուշարձանների ցանկեր
Էռնստ Վեռներ Սիմենս
Էռնստ Վեռներ Սիմենս (Werner von Siemens, ), գերմանացի էլեկտրատեխնիկ և ձեռնարկատեր, Բեռլինի ԳԱ անդամ (1874 թ.)։ Պետերբուրգի ԳԱ արտասահմանյան թղթակից անդամ (1882 թ.)։ Խոշոր էլեկտրատեխնիկական կոնցեռնների («Սիմենս և Դալսկե», «Սիմենս և Շուքերտ» և այլն) հիմնադիր և գլխավոր սեփականատեր։
Ավարտել է Բեռլինի հրետանային ինժեներական ուսումնարանը։ Առաջին աշխատանքները վերաբերում էին գալվանապլաստիկային, հեռագրությանը։ 1845 թվականին (եղբոր՝ Վիլհելմի հետ) հայտնագործել է շոգեշարժիչի իներցիոն կարգավորիչ։ Սիմենս հայտնագործել է նաև լարերը ռետինե մեկուսանյութով պատելու մեքենա, էլեկտրական մեքենայի համար առաջարկել է 27–աձև հատվածքի գլանային խարիսխ (1856 թ.), իրականացրել բազմաթիվ նյութերի դիէլեկտրիկ թափանցելիության չափումը (1859 թ.), ստեղծել դիմադրության սնդիկային փորձանմուշ (1860 թ.)։ 1867 թվականին հայտնագործել է ինքնագրգռմամբ էլեկտրամեքենայական գեներատոր, 1887 թվականին՝ սելենային լուսաչափ։ 1879 թվականին կառուցել է տրամվայի առաջին փորձնական գիծը (Բեռլինի արդյունաբերական ցուցահանդեսում)։
Ծանոթագրություններ
Կատեգորիա:Գերմանացի գյուտարարներ Կատեգորիա:Գերմանացի ձեռնարկատերեր Կատեգորիա:Գերմանիայի քաղաքական գործիչներ Կատեգորիա:Պրուսիայի գիտությունների ակադեմիայի անդամներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Գերմանացի ճարտարագետներ
Ո՞ւր ես կորել, Բերնադետ (վեպ)
«Ո՞ւր ես կորել, Բերնադետ», երգիծական նամակագրական վեպ, որը գրել է Մարիա Սեմփլը 2012 թվականին։ Սյուժեն պտտվում է հմայիչ, արտասովոր, բայց ինքնամփոփ ճարտարապետ Բերնադետի շուրջ։ Սիրող ընտանիքը և Բերնադետի ատելի հարևանները ցնցվել են, երբ հանկարծ նա անհետ կորել է։
Վեպը մեկ տարի ընդգրկված է եղել Նյու Յորք Թայմսի բեսթսելլերների ցանկում և տպագրվել ավելի քան 25 երկրներում ։
Գիրքն էկրանավորվել է, որտեղ գլխավոր դերը կատարել է Քեյթ Բլանշետը։
Համառոտ բովանդակություն
Առաջին հայացքից Բերնադետն ունի ամեն ինչ։ Նա վատնում է փողերը՝ կենցաղային բոլոր գործերի կազմակերպումը հանձնարարելով հեռավոր Հնդկաստանից վիրտուալ օգնականին։ Նրա 15-ամյա դուստրը՝ Բին, շատ ավելի խելացի է, քան իր հասակակիցները, իսկ ամուսինը՝ Էլջին, համակարգչային հանճար է, որն աշխատում է Մայքրոսոֆթում։ Բայց Բերնադետն ունի փոքր տարօրինակություններ, որոնց կարծես թե բոլորը վաղուց սովոր են, և դրանցից գլխավորը նրա ագորաֆոբիան է։ Այս առանձնահատկության պատճառով է, որ Բերնադետը չի հայտնվում ծնողական հանձնաժողովի կազմում, չի հոգում սիզամարգերի համար և չի հանում իր մուգ ակնոցները։ Բայց շատ ավելի տարօրինակ է այն փաստը, որ ժամանակին Բերնադետը խոստումնալից ճարտարապետ էր, և այժմ նրա սեփական տունը «ճեղքվում է կարերով»։ Դրա մեջ մոշն աճում է հատակի միջից։
Անսպասելիորեն Էլջին դիմում է հոգեվերլուծողին` օգնելու իր կնոջը ապաքինվել։ Նրա խոսքերով` վերջին 20 տարիներին նա անճանաչելիորեն փոխվել է, և կնոջ վարքագիծը երբեմն վախեցնում է նրան։ Իրավիճակը բարդացնում է հարևան Օդրին, որը չի ցանկանում համակերպվել մոշի թփերի հետ, որոնք այժմ աճում են նրա հատվածում։ Օդրին չի կարող հաշտվել այս ամենի հետ։ Միանգամից բոլորն իրենց բողոքներով «վրա են տալիս» Բերնադետի վրա, և վերջինս անհետանում է։ Իսկ Բին այդպես շարունակ երազեց Սուրբ Ծննդյան տոների կապակցությամբ ծնողների հետ Անտարկտիկա մեկնել։ Ուղևորության համար ամեն ինչ պատրաստ էր։ Բայց ի՞նչ պետք է արվեր հիմա։
Էկրանավորում
2013 թվականի հունվարին «Annapurna Pictures» և «Color Force» ընկերությունները Մարիա Սեմփլի վեպի էկրանավորման իրավունք են ստացել։ Նախագծի սցենարիստներն են Սքոթ Նոյսթեդտերը և Մայքլ Ուզբերը ։ 2015 թվականի փետրվարին հայտնի է դարձել, որ ֆիլմի ռեժիսորն է Ռիչարդ Լինկլեյթերը ։ Նույն տարվա նոյեմբերին հայտարարվել է, որ ֆիլմում Բերնադետի դերը մարմնավորելու է Քեյթ Բլանշետը ։ Կինոնկարի դերասանական կազմում ներգրավված են նաև Բիլլի Քրուդափը` Էլջիի դերով, Էմմա Նելսոնը` Բիի դերով, Քրիստեն Ուիգը` Օդրիի դերով, Ջուդի Գրիրը` դոկտոր Կուրտցի դերով և այլն ։ Ֆիլմի համաշխարհային պրեմիերան տեղի է ունեցել 2019 թվականի օգոստոսի 16-ին ։
Ծանոթագրություններ
Կատեգորիա:Անգլերեն վեպեր Կատեգորիա:2012 գրքեր Կատեգորիա:Երգիծական վեպեր Կատեգորիա:Նամակագրական վեպեր Կատեգորիա:Անգլերեն գրքեր Կատեգորիա:Անգլերեն գրականություն
Նամակ համագումարին
«Նամակ համագումարին» («Письмо к съезду», հայտնի է նաև որպես «Լենինի կտակ», «Завещание Ленина» ), Վլադիմիր Լենինի նամակը, որը գրվել է 1922 թվականի վերջին և ներառում է նրա գնահատականներն իր մերձավոր համախոհների վերաբերյալ ։ Նամակը հրապարակել է Նադեժդա Կրուպսկայան 1924 թվականին՝ ՀամԿ(բ)Կ XIII համագումարից առաջ։ Ստալինն այդ նիստում առաջին անգամ հայտարարել է հրաժարականի մասին։ Լև Կամենևն առաջարկել է հարցը լուծել քվեարկությամբ։ Մեծամասնությունը կողմ է արտահայտվել Ստալինին ՀամԿ(բ)Կ գլխավոր քարտուղարի պաշտոնում թողնելուն, դեմ են քվեարկել միայն Լև Տրոցկու կողմնակիցները։
Հրապարակում
Այնուհետև քվեարկվել է այն առաջարկի համար, որ փաստաթուղթը պետք է հրապարակվի առանձին պատվիրակությունների փակ նիստերում։ Չնայած այդ կերպ «Համագումարին ուղղված նամակին» ծանոթացել են բոլոր պատվիրակությունները, այն չի հիշատակվել համագումարի նյութերում, քանի որ Լենինը չէր նախատեսել այն հրապարակման համար։ Ավելի ուշ այդ փաստը ընդդիմության կողմից օգտագործվել է Ստալինին և կուսակցությանը քննադատելու համար (պնդում էին, որ Կենտկոմը թաքցրել է Լենինի «կտակը») ։ Ստալինն ինքը (որն այդ նամակի կապակցությամբ մի քանի անգամ Կենտկոմի պլենումի առջև դրել էր իր հրաժարականի հարցը ) այդ մեղադրանքները հերքել է ։ 1927 թվականի նոյեմբերի 2-ին «Պրավդա» թերթի «Բանավիճային թերթիկ» («Дискуссионный листок») հավելվածում տպագրվել է «Համագումարին ուղղված նամակը»։ Ավելին, նույն 1927 թվականին այդ փաստաթուղթը տեղ է գտել ՀամԿ(բ)Կ XV համագումարի № 30 բյուլետենում։ 1930-ական թվականներին ԽՍՀՄ-ում զանգվածային բռնաճնշումների սկսվելուց հետո այդ հոդվածը Ստալինի ղեկավարության կողմից հայտարարվել է կեղծ։ Դրա պահպանումը պատժվել է ազատազրկման երկարատև ժամկետներով ։ ԽՍՀՄ-ում ընթերցողների համար այն հասանելի է դարձել միայն ԽՄԿԿ-ի XX համագումարից հետո։
Ստեղծման հանգամանքներ
1922 թվականի դեկտեմբերին Լենինի առողջական վիճակը կտրուկ վատացել է։ Այդ ընթացքում նա, այնուամենայնիվ, թելադրել է մի քանի նշումներ. բացի «Համագումարին ուղղված նամակից», դրանք էին՝ «Պետպլանին օրենսդրական գործառույթներ տալու մասին» («О придании законодательных функций Госплану»), «Ազգությունների կամ «ինքնավարացման» մասին հարցի վերաբերյալ» («К вопросу о национальностях или об „автономизации“»), «Էջեր օրագրից» («Странички из дневника»), «Կոոպերացիայի մասին» («О кооперации»), «Մեր հեղափոխության մասին (Ն. Սուխանովի գրառումների վերաբերյալ)» («О нашей революции (по поводу записок Н. Суханова)»), «Ինչպես կարող ենք վերակազմավորել  (Առաջարկ կուսակցության XII համագումարին)» («Как нам реорганизовать Рабкрин (Предложение XII съезду партии)»), «Ավելի լավ է քիչ, բայց ավելի լավ» («Лучше меньше, да лучше») ։
«Համագումարին ուղղված նամակը» թելադրվել է 1922 թվականի դեկտեմբերի 23-ից մինչև 1923 թվականի հունվարի 4-ը։ Ընդ որում՝ Լենինը պահանջել է, որ իր թելադրածը պահպանվի խիստ գաղտնի՝ մինչև հերթական կուսակցական համագումարը։ Այնուամենայնիվ, խախտելով հեղինակի կամքի, այդ գրառումների մեծ մասն անմիջապես ուղարկվել է ՀամԿ(բ)Կ ԿԿ ։
Լենինի թելադրած «Համագումարին ուղղված նամակը» հաճախ դիտարկվում է որպես Լենինի կտակ ։ Որոշ պատմաբաններ կարծում են, որ այդ նամակում պարունակել է Լենինի իսկական կտակը, որից հետագայում շեղվել է Ստալինը։ Այս տեսակետի կողմնակիցները կարծում են, որ եթե երկիրը զարգանար Լենինի նշած ճանապարհով, երկրի պատմությունը այլ կերպ կզարգանար, չէին լինի զանգվածային բռնաճնշումներ, գյուղացիության ոչնչացումը կոլեկտիվացման և բռունցքի դեմ պայքարի կարգախոսի ներքո, ինչպես նաև քառասունմեկ թվականի աղետը ։
Հետևանքներ
1924 թվականի մայիսին Մոսկվայում կայացած ՀամԿ(բ)Կ համագումարում Լենինի «Նամակ համագումարին» աշխատանքը հրապարակվել է պատվիրակություններով։ 1927 թվականին այն հրապարակվել է կուսակցության XV համագումարի թիվ 30 բյուլետենում, իսկ 1956 թվականին՝ առանձին հրատարակությամբ Լենինի երկերի ամբողջական ժողովածուի չորրորդ հրատարակության լրացուցիչ 36-րդ հատորում։
1956 թվականին ԽՄԿԿ-ի 20-րդ համագումարի փակումից հետո Նիկիտա Խրուշչովը «Անձի պաշտամունքի և դրա հետևանքների մասին» իր ելույթում Ստալինին տրված Լենինի գնահատականներն օգտագործել է վերջինիս վարկաբեկելու համար։
Ստալինի և Կրուպսկայայի կոնֆլիկտը, որը վերջինից պահանջում էր պաշտպանել Վլադիմիր Իլյիչին հուզումներից, Լենինին ստիպել է վերանայել նրա նշանակումը, և «Համագումարին ուղղված նամակին» ի հավելումն 1923 թվականի հունվարի 4-ին Լենինը նշել է․
Ստալինը շատ կոպիտ է, և այդ թերությունը, որը միանգամայն հանդուրժելի է մեր՝ կոմունիստների միջավայրում և մեր միջև շփումներում, անհանդուրժելի է դառնում գլխավոր քարտուղարի պաշտոնում։ Այնպես որ, ես առաջարկում եմ ընկերներին մտածել միջոց Ստալինին այդ պաշտոնից հանելու և նրա տեղը մեկ այլ մարդու նշանակելու համար, որը մյուս բոլոր առումներով տարբերվում է ընկ․ Ստալինը միայն մեկ առավելությամբ՝ ավելի հանդուրժող է, ավելի մեղմ, ավելի քաղաքավարի և ավելի ուշադիր է ընկերների նկատմամբ, ավելի քիչ քմահաճություն և այլն։ Այս հանգամանքը կարող է թվալ չնչին մանրուք։ Բայց ես կարծում եմ, որ պառակտումից պաշտպանվելու տեսանկյունից և Ստալինի ու Տրոցկու փոխհարաբերությունների մասին վերևում իմ գրածի տեսանկյունից դա մանրուք չէ, կամ դա այնպիսի մանրուք է, որը կարող է որոշիչ նշանակություն ստանալ։
Այնուամենայնիվ, Լենինը այլ թեկնածություն չի առաջարկել։ ՀամԿ(բ)Կ XIII համագումարի սկսվելուց առաջ (մայիս, 1924) Նադեժդա Կրուպսկայան փոխանցել է Լենինի «Նամակ համագումարին»։ Դրան ի պատասխան Ստալինը, Տրոցկու պնդմամբ, առաջին անգամ հայտարարել է հրաժարականի մասին։
— Դե, ես, իրոք, կոպիտ եմ... Իլյիչը առաջարկում է ձեզ գտնել ուրիշին, որը ինձանից տարբերվում է միայն ավելի քաղաքավարությամբ։ Դե ինչ, փորձեք գտնել։ — Ոչինչ,— տեղից պատասխանել է Ստալինի այն ժամանակվա ընկերներից մեկի ձայնը։— Մեզ կոպտությամբ չես վախեցնի, մեր ամբողջ կուսակցությունն է կոպիտ, պրոլետարական։
Մի շարք ժամանակակից ռուս պատմաբաններ (Վալենտին Սախարով, Յուրի Ժուկով, Վ. Իվանով, Վլադիմիր Երմակով) կասկածներ են հայտնում Լենինի հեղինակության վերաբերյալ՝ հնարավոր համարելով, որ նամակի իսկական հեղինակը կարող էր լինել Նադեժդա Կրուպսկայան կամ Լև Տրոցկին։ Այս հարցը մնում է քննարկման առարկա։ Ակադեմիկոս Յուրի Պիվովարովը նշում է փաստաթղթի ապակառուցողական նշանակությունը (անկախ հեղինակությունից) խորհրդային քաղաքական համակարգի համար ։
Սոլարուսա
Սոլարուսա (Solarussa), կոմունա Իտալիայում` Սարդինիա մարզի Օրիստանո գավառում։
Բնակչությունը կազմում է 2493 մարդ (2008 թվական), բնակչության խտությունը 78,18 մարդ/կմ²։ Տարածքը` 31,89 կմ²։ Փոստային ինդեքս — 9077։ Հեռախոսային կոդ — 0783։
Բնակավայրի հովանավորն է համարվում Սուրբ Պետրոսը։ Տոնը նշվում է հունիսի 29-ին։
Սպասում
Սպասում, իրադարձություն, որը անորոշ իրավիճակում դիտարկվում է որպես ավելի հավանական, նաև քիչ թե շատ իրատեսական ենթադրություն գալիք իրադարձությունների վերաբերյալ։ Եթե սպասումը չի իրականանում, առաջանում է հիասթափության հուզական ռեակցիա, իսկ եթե տեղի է ունենում ինչ-որ անսպասելի բան, ապա զարմանքի հուզական ռեակցիա։ Այլ անձի վարքագծի վերաբերյալ այդ անձի արտահայտած սպասումը կարող է ունենալ համառ խնդրանքի կամ հրամանի բնույթ։ Սպասման ճշմարտությունը գնահատվում է ոչ հստակ տրամաբանության կիրառմամբ։
Սպասում կենսափորձի հիման վրա
Ռիչարդ Լազարուսը պնդում է, որ մարդիկ վարժվում են ինչպես դրական, այնպես էլ բացասական կենսափորձին, որը հանգեցնում է հաստատուն բարենպաստ կամ անբարենպաստ սպասումների։ Լազարուսը մատնանշում է բոլորի կողմից ճանաչված փիլիսոփայական սկզբունքը, որ «երջանկությունը կախված է մարդու ֆոնային հոգեբանական վիճակից․․․ և չի կարող կանխատեսվել առանց սպասումների հետ կապի» ։
Ինչ վերաբերում է երջանկությանը կամ դժբախտությանը, Լազարուսը նշում է, որ «մարդիկ, որոնց կյանքը լի է դժվարություններով և զրկանքներով, հաճախ դրական գնահատական են տալիս նրանց բարեկեցությանը», իսկ «մարդիկ, որոնք ապրում են լավ, հաճախ բացասական են գնահատում նրանց բարեկեցությունը»։ Լազարուսը հաստատում է, որ «այս թվացյալ պարադոքսի առավել խելամիտ բացատրություն այն է, որ մարդու մոտ զարգանում են բարենպաստ և անբարենպաստ սպասումներ», որոնք հանգեցնում են նման գնահատականների ։
Սպասման ազդեցություն համոզմունքների վրա
Սոցիոլոգ Ռոբերտ Քինգ Մերտոն գրել է, որ սպասումը ուղղակիորեն կապված է ինքնակատարվող մարգարեության հետ։ Սպասումը արդյոք ճիշտ է թե ոչ, արդյունքի վրա քիչ է ազդում։ Եթե մարդը հավատում է նրան, ինչ ասում է կամ համոզում է իրեն, ապա մեծ է հավանականությունը, որ մարդը կտեսնի՝ ինչպես են իր սպասումները իրականանում։ Նմանատիպ ներշնչումներում (կամ ինքնաներշնչում) կան մեծ վտանգներ հատկապես մանկավարժների համար։ Քանի որ երեխաներին հեշտ է համոզել նրանում, ինչ ասում է հեղինակավոր դեմքը, օրինակ, ծնողը կամ ուսուցիչը, երեխաները պատրաստ են հավատալ ամենին, ինչ նրանց սովորեցնում են, եթե անգամ դրանք իրական հիմքեր չունեն։ Եթե երեխան գործում է սխալ տեղեկատվության հիման վրա, դա կարող է հանգեցնել դրական կամ բացասական անկանխատեսելի հետևանքների։
Սպասման դրսևորում
Սպասումը տնտեսության ծախսերի մեջ կենտրոնական մասն է։ Օրինակ, սյուբեկտիվ ակնկալվող օգտակարության հաշվարկման համար անհրաժեշտ է իմանալ այլընտրանքային արդյունքների արժեքը և դրանցից յուրաքանչյուրի հավանականությունը։ Հետազոտողները, որոնք բացահայտում են (կամ չափում) մարդկանց սպասումները, այդ ենթադրությունները ստանդարտ հավանականությունների փոխարեն կարող են ներառել տնտեսական մոդելի մեջ։ Անհատական սպասումների հայտնաբերման ռազմավարությունն այժմ ընդգրկված է բազմաթիվ միջազգային հետազոտությունների մեջ, այդ թվում՝ ԱՄՆ-ում բժշկական և կենսաթոշակային ապահովության (Health and Retirement Study) հետազոտության մեջ։
Ակնկալիքների բացահայտումը օգտագործվում է բազմաթիվ ոլորտներում, այդ թվում՝ ապրելու և կրթական արդյունքների կանխատեսումը, սակայն, այն առավել կարևոր է ֆինանսական ոլորտում։ Սպասումները տեսականորեն կարևոր են այնպիսի մոդելների համար, ինչպիսիք են արդյունավետ շուկայի վարկածը (որը ենթադրում է, որ շուկայում գնագոյացման ժամանակ պետք է հաշվի առնվեն բոլոր տեղեկությունները), ինչպես նաև ժամանակակից պորտֆելային տեսության համար (որը ենթադրում է, որ ներդրողները ակնկալվող եկամտաբերության ավելացման հաշվին պետք է փոխհատուցում ստանան ռիսկի ավելի բարձր մակարդակի համար)։ Էմպիրիկ ուսումնասիրությունների հիման վրա այդ մոդելները ցույց են տվել, որ սպառողները ֆոնդային շուկայում ավելի լավատեսական սպասումների վերաբերյալ հակված են պահել ավելի ռիսկային ակտիվներ և գնել ավելի բաժնետոմսեր ։ Կատարվում են հոգեբանական հետազոտություններ այն մասին, թե ինչ գործոններ են ազդում ֆոնդային շուկայի մասնակիցների սպասումների վրա ։
Արտաքին հղումներ
Կատեգորիա:Միտք Կատեգորիա:Իմացություն
Կառլ թագավորի Երկիր
Կառլ թագավորի Երկիր (նորվ․՝ Kong Karls Land), կղզիների խումբ Սվալբարդ կղզեխմբում, Հյուսիսային սառուցյալ օվկիանոսում։ Կղզիները, ինչպես նաև կղզեխումբը Նորվեգիայի տիրապետության տակ են։ Կազմված է 5 կղզիներից, որոնց ընդհանուր տարածքը 332 կմ2 է։
Աշխարհագրություն
Հյուսիս֊արևելյան մասի կղզիները և Սպիտակ կզղին Նորդաուստ֊Սվալբարդ արգելանոցի մաս են։ Գոյություն ունի արգելք ափհանման համար ։
Պատմություն
Կառլ թագավորի Երկիր հայտնաբերվել է Մոսկովյան կազմակերպության գիտարշավի շնորհիվ 1617 թվականին ։
Ծանոթագրություններ
Կատեգորիա:Կղզիներ այբբենական կարգով Կատեգորիա:Նորվեգիայի կղզիներ
Կենդանաբանական թանգարան
Բազմաթիվ գիտական արժեքավոր բազմաթիվ հավաքածուներ պահպանվում են Նյու Յորքի, Վաշինգտոնի, Չիկագոյի, Փարիզի, Լոնդոնի և այլ քաղաքների թանգարաններում։
Կատեգորիա:Թանգարաններ
Արտանիշ գյուղի կիկլոպյան ամրոց
Արտանիշ գյուղի կիկլոպյան ամրոց, Ամրոցը գտնվում է գյուղի արևմտյան ծայրամասում եղած բարձունքի հարավային լանջում։ Գրավում է մոտ մեկ հեկտար տարածություն։ Նրա ներսում և դրսում նկատելի են կացարանների հետքեր։
Ընդհանուր նկարագրություն
Ամրոցի պարիսպների բարձրությունը 3 մետր է, կացարանների պատերը ավելի նեղ են, չնայած կառուցման տեխնիկան նույնն է։ Ամրոցի մակերեսը պատերով բաժանված է երեք մասի, որից երկուսը հավասար մեծություն ունեն, մեկը ավելի մեծ է և գրավում է բարձունքի ավելի բարձր մասը և հավանական է, որ միջնաբերդի դեր է խաղացել։ Մյուս երկուսը եղել են որպես թաղամասեր, որոնք ընդհանուր պատնեշով միացել են միմյանց հետ։ Ամրոցի մուտքը եղել է նրա արևմտյան մասում։
Շրջակայքը
Ամրոցից դեպի հարավ՝ լանջերը, ստորոտը ծածկված են միջնադարյան հայկական գերեզմաններով, իսկ նրանցից էլ դեպի հարավ՝ Սևանա լճի ցամաքած հարթավայրերում հայտնաբերվել է դամբարանի դաշտ, որը կարող է առնչվել ամրոցի ժամանակաշրջանի հետ։
Բուն կիկլոպյան կառույցը
Ամրոցից դեպի հարավ պահպանվել է մի առանձին կիկլոպյան կառույցի հետք։ Այն հավանական է, որ եղել է դիտակետ։ Այն ունի կիսաշրջանաձև, երկու մետր լայնությամբ, ավելի մանր քարերով պատված պատեր, որոնց երկու ծայրերը միանում են հյուսիսարևելյան կողմից բարձրացող ժայռաբեկորին։ Պատերից պահպանվել է միայն մի շարը։
Ամրոցի, ինչպես նաև դիտակետի շրջակայքում ջուր չկա։
Աղբյուրներ
Կատեգորիա:Կիկլոպյան ամրոցներ Կատեգորիա:Նախնադարյան Հայաստան
Պունկցիա
Պունկցիա (punctio - ծակում), որևէ խոռոչի, արյան անոթի պատի, սնամեջ կամ պարենքիմատոզ օրգանի, ուռուցքի, ինֆիլտրատի ծակումը՝ բուժիչ կամ ախտորոշիչ նպատակով։
Լյումբալ պունկցիան ախտորոշիչ և բուժական նպատակով անցկացվող կարևորագույն գործողություններից է։ Լյումբալ պունկցիայի նպատակը ողնուղեղային հեղուկի հավաքումն է։ Ախտորոշիչ նպատակներով այն լայնորեն կիրառվում է նևրոլոգիական հետազոտության ընթացքում։
Մի շարք դեպքերում ախտորոշումը կարող է դրվել միայն լյումբալ պունկցիայի տվյալների հիման վրա։ Պոլինևրոպաթիաների, նեյրոլեյկեմիայի և ցրված սկլերոզի ժամանակ այս ախտորոշիչ եղանակը կարող է հաստատել ախտորոշումը կամ լրացնել կլինիկական պատկերը։
Հիանալին (ֆիլմ, 1999)
Սյուժե
Արևելյան մարտաձևերի հիանալի գիտակ Ջեքի Չանը կրկին ցուցադրում է իր անգերազանցելի տեխնիկան և կասկադյորական հնարքները այս հինալի ռոմանտիկ մարտաֆիլմում։ Հմայիչ Բուն՝ օվկիանոսի մոտ փոքրիկ գյուղում բնակվող աղջիկը, գալիս է աղմկոտ Հոնկոնգ՝ արկածներ որոնելու։ Այստեղ նա ծանոթանում է Չենի հետ, որը հանրաճանաչ միլիոնատեր է։ Բայց ռոմանտիկ աղջիկը պատկերացնել չէր կարող, որ Չանը կարող էր այդքան վտանգավոր կավալեր լինել։
Արտաքին հղումներ
Կատեգորիա:Հոնկոնգյան ֆիլմեր Կատեգորիա:1999 ֆիլմեր Կատեգորիա:Վինսենտ Կոկի ֆիլմեր Կատեգորիա:Մարտաֆիլմեր‎ Կատեգորիա:Կինոկատակերգություններ‎ Կատեգորիա:Մելոդրամաներ‎ Կատեգորիա:Չինական մարտաֆիլմեր Կատեգորիա:Անգլերեն ֆիլմեր
Ռութերֆորդ Բ. Հեյս
Ռութերֆորդ Բյորչարդ Հեյս (հնացած՝ Ռութերֆորդ Բիրչարդ Հայս, Rutherford Birchard Hayes, ), ԱՄՆ 19-րդ նախագահը (1877 թվականի մարտի 4 - 1881 թվականի մարտի 4)։ Նախագահ է դարձել ընտրությունների արդյունքում, որոնք ԱՄՆ-ի պատմության մեջ համարվում են «ամենակեղտոտներից» մեկը։
Վաղ տարիներ
Հեյսը ծնվել է Օհայո նահանգի Դելավերե քաղաքում՝ Ռութերֆորդ Հեյսի և Սոֆիա Բյորչարդի ընտանիքում։ Հայրը մի ժամանակ Վերմոնտում խանութի սեփականատեր էր, այնուհետև 1817 թվականին տեղափոխվեց Օհայո, բայց որդու ծնվելուց 10 շաբաթ առաջ մահացավ։ Մայրն ինքնուրույն է մեծացրել Հեյսին և քրոջը՝ Ֆեննիին։ Սոֆիայի կրտսեր եղբայրը՝ Սարդիս Բյորչարդը, որոշ ժամանակ ապրել է նրանց հետ և մասամբ փոխարինել Ռութերֆորդի հորը։
Քաղաքացիական պատերազմ
Միության փլուզումից հետո Հեյսը որոշ ժամանակ տատանվում էր նախընտրության կողմն ընտրելու հարցում, սակայն Սամթեր ամրոցի գնդակոծությունից հետո որոշեց պաշտպանել Հյուսիսային կողմին։ Նա բանակին միացավ որպես շարքային, բայց արդեն 1861 թվականի ամռանը դարձավ մայոր 23-րդ օհայոյան զորագնդում։ Նույն զորագնդում շարքային էր նաև ապագա նախագահ Ուիլիամ Մաք-Քինլին։ Զորագունդն ուղարկվեց Արևմտյան Վիրջինիա, որտեղ անցկացրեց աշունը, ձմեռը և 1862 թվականի ամառը։ 1861 թվականի նոյեմբերին Ռութերֆորդին շնորհեցին փոխգնդապետի կոչում։ Զորագունդն ուղարկվեց Ջոն Փոուփի զորքն ուժեղացնելու համար, բայց ուշացավ Բուլ-Ռանի երկրորդ ճակատամարտի ժամանակ։ Զորագունդը մասնակցել է Հարավային լեռների ճակատամարտին, որտեղ հարձակվել է Ֆոքսի կիրճում։ Հեյսը վիրավորվեց և այդ պատճառով բաց թողեց Էնտիտեմի ճակատամարտը։ Հոկտեմբերին նա դարձավ կանոնավոր բանակի գնդապետ և ստացավ ժամանակավոր բարձրացում՝ բրիգադի գեներալ։ Նրան հանձնարարեցին Կանավա դիվիզիայի առաջին բրիգադի հրամանատարությունը։ Ամբողջ 1863 թվականը բրիգադը մնաց Չարլսթոնի (Արևմտյան Վիրջինիա) մոտ և չմասնակցեց մարտական գործողություններին, բացի Ջոն Մորգանի հեծելազորների հետ փոքրիկ փոխհրաձգություններից։
1876 թվականի նախագահական ընտրություններ
1876 ​​թվականին նախագահ Ուլիսես Գրանթի (նախկինում՝ Ամերիկայի քաղաքացիական պատերազմի ժամանակ, հայտնի հյուսիսաբնակ գեներալի) հանրապետական ​​վարչակազմը առաջացրեց կոռուպցիոն սկանդալներ։ Մի քանի ավագ պաշտոնյա հանրապետականներ հեռացվեցին պաշտոնից։ Քաղաքացիական պատերազմից հետո առաջին անգամ հանրապետական ​​կուսակցությունը, որը հաղթել էր և կարծես իշխանությունից ընդմիշտ հեռացրել հարավային ժողովրդավարներին, հեռանկար ուներ պարտվելու նախագահական ընտրություններում։
Հեյսը նշանավոր քաղաքական գործիչ կամ Թամանի հոլի առաջնորդ չէր, և ընտրություններից առաջ նրան քչերն էին ճանաչում։ Նրա թեկնածությունը 1876 թվականի հունիսի 15-ին Ցինցինատիում կայացած Հանրապետական ​​կուսակցության կոնվենտում ընդունվեց միայն քվեարկության յոթերորդ փուլից հետո, քանի որ կուսակցությունների առաջնորդներ ճանաչված Ջեյմս Բլեյնը, Բենջամին Բրիսթոուն և Ռոսկո Կոնկլինգը կաշառակերության մեջ էին և մրցում էին իրար դեմ։
1876 ​​թվականի նախագահական ընտրությունները հաղթեց Նյու-Յորք նահանգի նահանգապետ ժողովրդավար Սամուել Թիլդենը, որը դիմակազերծեց «Թվիդի կոռուպցիոն հրոսակախումբը»։ Նրա օգտին, բացառությամբ Նյու Յորքի, քվեարկել էր ամբողջ Հարավային ԱՄՆ-ն։ Հեյսը ճանաչեց մրցակցի հաղթանակը։
Նախագահական ընտրություններում մեկ ձայնի առավելությամբ Հեյսի հաղթանակը, որը կասկածներ է առաջացրել ընտրությունների ճշգրտության և չորս նահանգում ձայների հաշվարկի հետ կապված, ամենաանարդարն է համարվում ԱՄՆ նախագահական ընտրությունների պատմության մեջ։
Մարտի 3-ին՝ ԱՄՆ Սենատի կողմից Հեյսի նախագահության որոշմանը հաջորդած օրը, «Նյու Յորք Սան» թերթը Աբրահամ Լինքոլնի սպանությունից հետո առաջին անգամ գլխավոր էջում սգո շրջանակ տեղադրեց ամերիկյան ժողովրդավարության վերաբերյալ։
Հեյսի երդմնակալությունը տեղի է ունեցել Կապիտոլիումում՝ ԱՄՆ դաշնային զորքերի շրջապատմամբ։
Նախագահություն
1877 թվականի մարտին ստանձնելով ԱՄՆ նախագահի պաշտոնը՝ Հեյսն իր քաղաքական ծրագրում առաջ քաշեց հյուսիսային և հարավային նահանգների վերջնական հաշտեցման, մետաղական արժույթի վերականգնման և վարչակազմում կաշառքի վերացման գաղափարները։ Թեպետ նրան չհաջողվեց արմատախիլ անել կաշառակերությունը, սակայն, չնայած թղթադրամների կողմնակիցների ուժեղ դիմադրությանը, նա ընդունեց մետաղական արժույթի մասին օրենք։
Պարագվայի վարչությունը՝ Պրեսիդենտե-Աեսը, կոչվում է Հեյսի անունով։ Պարագվայի պատերազմից հետո Արգենտինան Պարագվային ներկայացրեց տարածքային պահանջներ, որոնց մի մասը բավարարվեց, սակայն հողատարածքի մի մասի (Վերդե գետի և Պիլկոմայո գետի գլխավոր ճյուղի միջը) սեփականության իրավունքի շուրջ համաձայնություն ձեռք չբերվեց։ Արդյունքում հարցը տեղափոխվեց միջնորդական դատարան։ Դատավարությունը վարում էր ԱՄՆ նախագահ Ռութերֆորդ Հեյսը, որը վեճը լուծեց՝ հօգուտ Պարագվայի։
Արտաքին հղումներ
.
Կատեգորիա:Հարվարդի համալսարանի շրջանավարտներ Կատեգորիա:ԱՄՆ-ի հանրապետական կուսակցության անդամներ Կատեգորիա:ԱՄՆ-ի քաղաքական գործիչներ Կատեգորիա:Ամերիկացի գեներալներ Կատեգորիա:Քաղցկեղից մահացածներ Կատեգորիա:Հարվարդի իրավունքի դպրոցի շրջանավարտներ Կատեգորիա:Անձինք մետաղադրամների վրա
Հայացք (ամսագիր)
Հայացք (արևմտահայերեն՝ Հայեացք), պատկերազարդ ամսաթերթ։ Լույս է տեսնում 1998 թվականից, Նիկոսիայում՝ հայերեն (6 էջ), անգլերեն (4 էջ), բուլղարերեն (1 էջ), հունարեն (1 էջ)։ Մելգոնյան կրթական հաստատության հրատարակություն։ Պատասխանատու խմբագիր՝ Եղիա Գայայան։ Լուսաբանում է հաստատության կրթական գործունեությունը, կիպրահայության ազգային կյանքը։ Թերթի էջերն ունեն իրենց բաժանումները՝ Մելգոնյանի առօրյան, Շրջանավարտներ, Գրական վարձեր, Հայ դատ, Խճանկար (դերասանների և արվեստագետների մասին), աշակերտական ծաղրանկարներ և այլն։
Կատեգորիա:Կիպրոսի հայկական ամսագրեր Կատեգորիա:Հայկական գիտական պարբերականներ Կատեգորիա:Հայկական հասարակական պարբերականներ Կատեգորիա:Պարբերականներ այբբենական կարգով
Օրգով
Օրգով, գյուղ Հայաստանի Հանրապետության Արագածոտնի մարզի Աշտարակ համայնքում ՝ Արագած լեռան հարավարևելյան փեշերին, Ամբերդի գետահովտում։ Հեռավորությունը մարզկենտրոնից՝ 11 կմ հյուսիս-արևմուտք, բարձրությունը ծովի մակերևույթից՝ 1630 մ։
Անվանում
Գյուղը հիմնադրվել է 1831 թվականին։ Նախկին անվանումներն են՝ Երկիով, Երկյով, Էրգյով, Էրգով, Որկովի ։
Կլիմա
Կլիման չափավոր ցամաքային է։ Ձմեռները ցուրտ են, հաստատուն ձնածածկույթով։ Ամառները շոգ են։ Հուլիսյան միջին ջերմաստիճանը տատանվում է 23-25-ի սահմաններում, հունվարյանը՝ -4,-5-ի սահմաններում։ Մթնոլորտային տարեկան տեղումների քանակը 400-450 մմ։ Բնական լանդշաֆտները չոր տափաստաններ են։
Բնակչություն
Օրգովի ազգաբնակչության փոփոխությունը.
Պատմամշակութային կառույցներ
Գյուղի արևմտյան մասում պահպանվել են մ.թ.ա. 2-րդ-1-ին հազարամյակի կիկլոպյան ամրոցի և բնակավայրի մնացորդներ։ Գյուղում կա Չրախլու կոչվող մատուռը, որի շրջակայքում գերեզմանատուն է։ Ըստ ավանդության Չրախլու նշանակում է ճրագով լի։ Կան ավերված խաչքարեր։ Այստեղ է գտնվում Պարիս Հերունու ռադիոօպտիկական կայանը։
Ծանոթագրություններ
Կատեգորիա:Արագածոտնի մարզի գյուղեր
Խռովարարի խոստովանությունը (գիրք)
«Խռովարարի խոստովանությունը», ռուս քաղաքագետ  Բորիս Նեմցովի գիրքը։ Թողարկվել է 2007 թվականին Մոսկվայի «Պարտիզան» հրատարակչությունում 25 100 օրինակով։ Գրքում հեղինակը նկարագրում է 1990-ական թվականների որոշ քաղաքական իրադարձություններ՝ իր քաղաքական գործունեության սկիզբը, իր տեսանկյունը ռուսական հասարակության խնդիրների վերաբերյալ։ Նեմցովն իր ափսոսանքն է արտահայտում, որ 2000 թվականի նախագահական ընտրությունների ժամանակ «Ճիշտ ուժերի միություն» կուսակցությունը պաշտպանել է Պուտինի թեկնածությունը։